Касьцёл Найсьвяцейшай Тройцы (Глыбокае)

**Касьцёл Найсьвяцейшай Тройцы** (**Фарны**) — помнік архітэктуры XVIII стагодзьдзя ў Глыбокім. Знаходзіцца на гістарычным Рынку, на штучнай насыпной пляцоўцы. Дзее. Твор архітэктуры віленскага барока. Аб’ект Дзяржаўнага сьпісу гістарычна-культурных каштоўнасьцяў Беларусі.

## Гісторыя
### Вялікае Княства Літоўскае
Першы парафіяльны касьцёл на гэтым месцы фундаваў у 1628 годзе ваявода амсьціслаўскі Язэп Корсак. Новы мураваны касьцёл будаваўся ў 1764—1782 гадох.

### Пад уладай Расейскай імпэрыі
Па другім падзеле Рэчы Паспалітай (1793 год), калі Глыбокае апынулася ў складзе Расейскай імпэрыі, касьцёл працягваў дзеяць. Калі па здушэньні нацыянальна-вызвольнага паўстаньня (1863—1864) у 1878 годзе расейскія ўлады гвалтоўна перарабілі суседні касьцёл кармэлітаў пад царкву Ўрадавага сыноду Расейскай імпэрыі (Маскоўскай царквы), узьнікла патрэба пашырыць парафіяльны касьцёл. 

У 1902—1908 гадох праводзілася рэканструкцыя будынка паводле праекту архітэктара Ю. Заро (J. Zaro). Паводле Отана Гедэмана, праект перабудовы рабіў інжынэр Антоні Дубовік зь Вільні, кіраваў працамі глыбачанін Юзэф Раманоўскі.

### Найноўшы час
За савецкім часам касьцёл працягваў дзеяць.

## Архітэктура

Помнік архітэктуры позьняга барока. Ад пачатку гэта была 1-нэфавая 2-вежавая базыліка з выцягнутай паўкруглай апсыдай. У выніку перабудовы да будынка далучыўся трансэпт, бакавыя нэфы і закрысьціі, што надало сьвятыні аб’ёмна-прасторавую кампазыцыю 3-нэфавай крыжовай базылікі. Галоўны фасад мае насычаную архітэктурную плястыку: пілястры, хвалістыя карнізы, фігурныя аркавыя праёмы, высокі франтон з валютамі з бакох і скульптура «Укрыжаваньне» ў аркавым праёме. Сьпярша фасад вылучалі 2 невысокія вежы, якія ў выніку перабудовы павялічыліся на 2 ярусы і набылі, як і цэнтральны фігурны франтон, выцягнутыя вэртыкальныя прапорцыі. Фігурным франтонам завяршаецца і алтарная сьцяна касьцёла. Сьцены падзяляюцца пілястрамі і карнізнымі паясамі, вялікімі аркавымі аконнымі праёмамі.

У інтэр’еры цэнтральны нэф перакрываецца цыліндрычнымі скляпеньнямі на распалубках, бакавыя — крыжовымі. Сьцены падзяляюцца пілястрамі і карнізным поясам. Над нішамі бакавых нэфаў невялікія арнамэнтальныя ўстаўкі ў вохрыста-аліўкавай гаме. Касьцёл упрыгожваюць тры драўляныя разныя алтары ў стылі барока. Цэнтральны ў 1-м ярусе мае выгляд карынтскай калянады з дынамічна падзеленым антаблемэнтам, скульптурнымі паліхромнымі постацямі сьвятых апосталаў Пятра і Паўла і герархаў касьцёла з бакох. Другі ярус — прастакутны шчыт з абразом пачатку XVIII ст. «Маці Божая Адзігітрыя», завершаны барэльефнай кампазыцыяй «Глорыя з анёламі». Фэратрон «Маці Божая Замілаваньне» і «Язэп зь дзіцем» (пачатак XVIII ст.), абраз «Сьвятая Сям’я» (1730-я гады). Над нартэксам хоры з арганам у стылі нэаготыкі.

## Галерэя
### Гістарычныя здымкі

Hłybokaje, Rynak. Глыбокае, Рынак (XIX).jpg|да 1900 г.
Hłybokaje, Rynak-Vialikaja. Глыбокае, Рынак-Вялікая (1900).jpg|каля 1900 г.
Hłybokaje. Глыбокае (1900).jpg|каля 1900 г.
Hłybokaje, Kahalnaje, Fara. Глыбокае, Кагальнае, Фара (1915).jpg|З боку возера Кагальнага, 1915 г.


Hłybokaje, Rynak. Глыбокае, Рынак (1918).jpg|1918 г.
Hłybokaje, Rynak. Глыбокае, Рынак (1923).jpg|1923 г.
Hłybokaje, Rynak. Глыбокае, Рынак (1930-39) (3).jpg|1930-я гг.
Hłybokaje, Rynak-Vialikaja. Глыбокае, Рынак-Вялікая (1930-39) (2).jpg|1930-я гг.


Hłybokaje, Rynak-Vialikaja. Глыбокае, Рынак-Вялікая (1930).jpg|1930 г.
Hłybokaje, Fara. Глыбокае, Фара (J. Kłos, 1930).jpg|Ю. Клос, 1930 г.
Hłybokaje, Kahalnaje. Глыбокае, Кагальнае (1930) (2).jpg|З боку возера Кагальнага, 1930 г.
Hłybokaje, Rynak-Vialikaja. Глыбокае, Рынак-Вялікая (10.1934).jpg|кастрычнік 1934 г.


Hłybokaje, Rynak-Vialikaja. Глыбокае, Рынак-Вялікая (1935).jpg|1935 г.
Hłybokaje, Kahalnaje. Глыбокае, Кагальнае (1937).jpg|З боку возера Кагальнага, 1937 г.
Hłybokaje, Fara. Глыбокае, Фара (1919-39) (2).jpg|да 1939 гг.
Hłybokaje, Rynak. Глыбокае, Рынак (J. Hopen, 1930-39).jpg|Я. Гопэн, да 1939 гг.


Hłybokaje, Fara. Глыбокае, Фара (J. Bułhak, 1919-39).jpg|Я. Булгак, да 1939 г.
Hłybokaje, Rynak. Глыбокае, Рынак (1919-39).jpg|З касьцёла карэмэлітаў, да 1939 г.
Hłybokaje, Rynak. Глыбокае, Рынак (1930).jpg|З касьцёла карэмэлітаў, да 1939 г.
Hłybokaje, Rynak, Fara. Глыбокае, Рынак, Фара (P. Bahdzievič, 1939).jpg|П. Багдзевіч, 1939 г.


### Сучасныя здымкі

Глыбоцкія краявіды 02.jpg|Агульны выгляд
ГлыбокаеТроіцкі касьцёл 5.JPG|Галоўны фасад
Глыбоцкія краявіды 20.jpg|З боку апсыды
ГлыбокаеТроіцкі касьцёл 1.JPG|Інтэр'ер


## Заўвагі

## Крыніцы

## Літаратура
* 

## Вонкавыя спасылкі

* 
* 

Катэгорыя:Касьцёлы Віцебскай дыяцэзіі
Катэгорыя:Глыбокае